b'\n_START_ARTICLE_\n5,56\xc3\x9745 NATO\n_START_SECTION_\nZgodovina in uporaba\n_START_PARAGRAPH_\nNjegov predhodnik, naboj 7,62x51 NATO, je bil \xc5\xbee ob uvedbi v 50. letih 20. stoletja smatran kot premo\xc4\x8dan za moderno pehotno oboro\xc5\xbeitev in bil predmet kritik zaradi ve\xc4\x8dje te\xc5\xbee in prevelikega odsuna, kar je ote\xc5\xbeevalo natan\xc4\x8dno rafalno streljanje. Zato so mnoge dr\xc5\xbeave za\xc4\x8dele razmi\xc5\xa1ljati o zamenjavi z naboji manj\xc5\xa1ega kalibra, ki bi bili primernej\xc5\xa1i za rafalno streljanje in bojevanje na kraj\xc5\xa1ih razdaljah._NEWLINE_V ZDA so za\xc4\x8deli preizkuse z uporabo komercialnega streliva .222 Remington, katerega tulec so zaradi potrebe po mo\xc4\x8dnej\xc5\xa1em smodni\xc5\xa1kem polnjenju nekoliko pove\xc4\x8dali, rezultat je bil naboj .223 Remington, ki je postal tudi strelivo za civilno rabo. Ker je bil naboj dobro polovico la\xc5\xbeji od naboja 7,62x51 mm, so vojaki lahko nosili dvakratno koli\xc4\x8dino nabojev. _NEWLINE_Najprej so ga ZDA uporabile v vietnamski vojni s pu\xc5\xa1ko M16, danes pa je glavni naboj zveze NATO. Poleg NATO ga uporabljalo tudi mnoge druge oboro\xc5\xbeene sile._NEWLINE_V Slovenski vojski je v uporabi od leta 1990. Najprej se je uporabljal v pu\xc5\xa1kah SAR 80, sedaj pa se uporablja v pu\xc5\xa1kah FN F2000 in mitraljezih FN Minimi. Uporabljata se krogleno strelivo z oznako SS109 in markirno strelivo z oznako L110. _NEWLINE_V civilni razli\xc4\x8dici .223 Remington se pogosto uporablja za \xc5\xa1portno streljanje. \xc4\x8ceprav sta naboja 5,56 NATO in .223 Remington prakti\xc4\x8dno enaka, pa vsa oro\xc5\xbeja niso primerna za uporabo obeh vrst streliva. Najpomembnej\xc5\xa1a razlika je v dol\xc5\xbeini grla cevi, ki je kraj\xc5\xa1a pri oro\xc5\xbeju, prirejenem za civilno strelivo, kar pri uporabi nabojev 5,56 NATO lahko ob strelu povzro\xc4\x8di vi\xc5\xa1ji tlak in s tem mo\xc5\xbenost po\xc5\xa1kodb oro\xc5\xbeja. V oro\xc5\xbeju, prirejenem za uporabo nabojev 5,56 NATO je nasprotno mo\xc5\xbeno uporabljati obe vrsti streliva.'